ড্রিম সিনারিও
ড্রিম সিনারিও (ইংরেজি: Dream Scenario) ক্রিস্তোফার বোর্গলি রচিত ও পরিচালিত ২০২৩ সালের মার্কিন তিক্ত হাস্যরসাত্মক কাল্পনিক চলচ্চিত্র। স্কয়ার পেগের ব্যানারে এটি প্রযোজনা করেছেন আরি আস্টার ও লার্স কনুডসেন। এতে শ্রেষ্ঠাংশে অভিনয় করেছেন নিকোলাস কেজ, জুলিঅ্যান নিকোলসন, মাইকেল চেরা, টিম মিডোস, ডিলান গেলুলা, ও ডিলান বেকার। ২০২৩ সালের ৯ই সেপ্টেম্বর টরন্টো আন্তর্জাতিক চলচ্চিত্র উৎসবে চলচ্চিত্রটির উদ্বোধনী প্রদর্শনী হয়। এ২৪-এর পরিবেশনায় ২০২৩ সালের ১০ই নভেম্বর সীমিত পরিসরে এবং পরবর্তীতে ২২শে নভেম্বর বৃহৎ পরিসরে মুক্তি পায়। চলচ্চিত্রটি সমালোচকদের নিকট থেকে ইতিবাচক প্রতিক্রিয়া লাভ করে। ৮১তম গোল্ডেন গ্লোব পুরস্কারে কেজ সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেতা বিভাগে গোল্ডেন গ্লোব পুরস্কারের মনোনয়ন লাভ করে।